Opholdet i Sidsels lejlighed har været en stor fornøjelse.
På trods af kort varsel har reservation og overtagelse af nøgle fungeret perfekt. Sidsel var selv ude at rejse, så vi mødte ikke hinanden, men har haft fin kontakt per mail og sms og jeg blev rigtigt godt modtaget af Sidsels ovenbo (plus skriftlig info).
Lejligheden har en dejlig atmosfære - er hyggelig, rummelig og veludstyret (TV kunne have været en lille ekstra luksus). Altanen er fantastisk trods det danske vintervejr (læ og masser af sol). Internet kører godt og hurtigt.
Beliggenheden er perfekt - centralt i forhold til centrum, søerne, Østerbro og Nørrebro og bus lige foran døren.
Det har på alle måder været et skønt og velfungerende ophold hvor jeg har følt mig velkommen og hjemme.